open-index/open-wikipedia-markdown huggingface dataset:
प्लेस्टेशन ४

अंगूठाकार|पी स ४
अंगूठाकार|प्लेस्टेशन ४
**प्लेस्टेशन ४** या **पीएस4** एक घरेलू वीडियो गेम कंसोल है, जिसे सोनी ने बनाया है। इसके बारे में सोनी ने 20 फरवरी 2013 को बताया कि प्लेस्टेशन ३ की अगली कड़ी प्लेस्टेशन 4 को वह उतार रहा है। यह उत्तरी अमेरिका में 15 नवम्बर 2013 को और यूरोप व ऑस्ट्रेलिया में 29 नवम्बर 2013 को बाजार में आया। यह वीडियो गेम के आठवीं पीढ़ी के रूप में माइक्रोसॉफ़्ट के एक्सबॉक्स वन और निनटेंडो के वी यू के साथ कड़ा मुक़ाबला करता है।

## इतिहास
इसके मुख्य रचनाकार मार्क केर्नी के अनुसार सोनी का यह चौथा वीडियो गेम कंसोल 2008 में बनना शुरू हुआ। इसके दो वर्ष पूर्व प्लेस्टेशन 3 को बाजार में उतारा गया था। लेकिन उसके लिए कुछ महीने देर हो गई थी, क्योंकि उसके निर्माण में दिक्कत आ गई थी। इस देरी के कारण सोनी को इसने एक वर्ष पीछे छोड़ दिया और माइक्रोसॉफ़्ट ने अपने एक्सबॉक्स 360 का 1 करोड़ बिक्री दर्ज कर लिया। प्लेस्टेशन के यूरोप में स्थित जिम र्यान ने बताया कि अब इस तरह की गलती सोनी नहीं दोहराना चाहता है।

## सन्दर्भ

## बाहरी कड़ियाँ

श्रेणी:2010 के दशक का खिलौना
श्रेणी:घरेलू वीडियो गेम कंसोल
श्रेणी:आठवीं पीढ़ी का वीडियो गेम कंसोल
श्रेणी:सोनी कंसोल
खड्ग प्रसाद शर्मा ओली

**खड्ग प्रसाद शर्मा ओली** (जन्म :२२ फ़रवरी १९५२) नेपाल के एक राजनेता हैं जो १२ अक्टूबर २०१५ से २४ जुलाई २०१६ तक नेपाल के प्रधानमंत्री थे। वे नेपाल में 'के० पी० ओली' के नाम से प्रसिद्ध हैं। नेपाल के नए संविधान के अंतर्गत ओली वहाँ के प्रथम प्रधानमंत्री बने। *ओलीटिक्स* शब्द इनके राजनैतिक दृढता एवम् राष्ट्रीय प्रतिज्ञा के लिये प्रयुक्त होता है। 

## जन्म
खड्गप्रसाद ओली के जन्म २२ फ़रबरी १९५२ में एक ब्राह्मण परिवार में हुआ था । उनके पिता पण्डित मोहन प्रसाद ओली तेर्हथुम जिला के निवासी थे । मोहन प्रसाद एक ज्योतिष भी थे । बाल्यकाल में ही उनकी माता का देहान्त हो गया था , इसलिये उनकी दादी ने उनका पालन-पोषण किया था ।

### शिक्षा
इन्होंने कक्षा १० (स्कूल लीविंग सर्टिफ़िकेट ) वर्ष १९७१ ई ० ( वि० सं० -२०२८ ) में उत्तीर्ण की। पढ़ने में कमज़ोर तथा राजनीति में अति सक्रिय होने के कारण आगे की औपचारिक शिक्षा ग्रहण नहीं कर सके । ओली को हिंदी और नेपाली भाषाओँ की पुस्तकें पढ़ने में रूचि है ।

## राजनीतिक सफ़र
जुलाई २०१४ में ओली कम्युनिस्ट पार्टी ऑफ़ नेपाल (यूनिफ़ाइड मार्क्सिस्ट -लेनिनिस्ट ) के अध्यक्ष चुने गए। यह अधिकारी कैबिनेट में १९९४-१९९५ में गृह मंत्री बने। वर्ष २००६ में अंतरिम सरकार में उप प्रधान मंत्री व विदेश मंत्री बने। अक्टूबर २०१५ में सुशील कोइराला को पराजित कर नेपाल के प्रधान मंत्री बने। ओली को झापा ज़िले के कई संसदीय क्षेत्रों से साल 1991, 1994 और 1999 में संसद का सदस्य चुना गया। इसी ज़िले से 1966 में उन्होंने राजनीतिक करियर की शुरुआत की थी। इन्होने सीपीएन-यूएमएल के उम्मीदवार के रूप में 2013 में संविधान सभा के चुनाव में झापा -७ सीट जीत ली।  ओली ४ फ़रवरी २०१४ को सी पी एन-यू एम एल के अध्यक्ष झलनाथ खनल को संसदीय दल के नेता के चयन में २३ मतों से पराजित कर संसदीय दल के नेता निर्वाचित हुए। 

## प्रधानमंत्री
*नेपाल का नया संविधान लागू होने पर ओली सुशील कोइराला को पराजित कर पहले प्रधान मंत्री बने और दिनांक १२ अक्टूबर २०१५ को प्रधान मंत्री के पद पर आसीन हुए।
*२४ जुलाई २०१६ को अल्पमत में आ जाने पर राष्ट्रपति को अपना त्यागपत्र सौंप दिया। 

## नेपाल में जनतंत्र
प्रथम बार नेपाल में लोकतान्त्रिक संविधान लागू होने पर सी पी एन -यू एम एल के उम्मीदवार के पी शर्मा ओली नेपाल के प्रधान मंत्री निर्वाचित हुए। ओली को १४ राजनीतिक दलों के ३३७ सांसदों और एक निर्दलीय संसद का समर्थन प्राप्त था। इस निर्वाचन में ओली को ३३८ और सुशील कोइराला को २४९ मत प्राप्त हुए। 
## इन्हें भी देखें
* सुशीला कार्की
* नेपाल सरकार का तख्तापलट २०२५

## सन्दर्भ

श्रेणी:नेपाल के प्रधानमन्त्री
श्रेणी:राजनीतिज्ञ
श्रेणी:1942 में जन्मे लोग
श्रेणी:जीवित लोग
बाक्सा जिला

**बाक्सा जिला** (Baksa district) भारत के असम राज्य का एक ज़िला है। यह बोडोलैंड क्षेत्रीय परिषद का भाग है। बक्सा जिले को बारपेटा, नलबाड़ी और कामरूप जिला से 2004 में अलग किया गया।

## इन्हें भी देखें
* असम
* मुशलपुर
* मानस राष्ट्रीय उद्यान
* असम के ज़िले

## सन्दर्भ

श्रेणी:असम के जिले
*
श्रेणी:कामरूप क्षेत्र
अमन वर्मा

**अमन वर्मा** भारतीय फ़िल्म और टेलीविजन अभिनेता हैं।
## अभिनय
इन्होंने अपने अभिनय की शुरुआत "पचपन खम्बे लाल दीवार" मीता वशिष्ठ के साथ 1987 में शुरू की थी। उसके बाद यह फिल्मों में भी काम करने लगे। संघर्ष नामक 1999 में प्रदर्शित फिल्म में यह सहायक किरदार के रूप में कार्य किया। इसके बाद क्योंकि सास भी कभी बहू थी में अनुपम कपाड़िया का किरदार 4 वर्षों तक निभाया। उसके बाद वर्ष 2002 में यह कहता है दिल में आदित्य प्रताप सिंह का किरदार निभाया। जिसके लिए उन्हें भारतीय टेली पुरस्कार मुख्य किरदार में श्रेष्ठ अभिनेता 2003 में मिला।

वर्ष 2003 में अमन ने फिल्म प्राण जाये पर शान न जाये में रिंकी खन्ना के साथ मुख्य किरदार निभाया। इसके बाद यह कोई है में भी मुख्य किरदार में नजर आए। एक वर्ष पश्चात यह बाग़बान में सहायक किरदार निभाया। जिसमें अमिताभ बच्चन और हेमा मालिनी मुख्य किरदार में थे। 2001 से 2004 तक यह स्टार प्लस के कार्यक्रम खुलजा सिम सिम में प्रस्तोता थे। इसके बाद यह स्टार प्लस के कुमकुम धारावाहिक में काम किया।

अपने प्रस्तोता के कार्य में अच्छी पकड़ होने के कारण यह कई अन्य कार्यक्रम और फिल्मों में भी प्रस्तोता बने। यह जान-ए-मन (2006) फिल्म में एक हास्य किरदार ज़ुबिन का भी किरदार निभाया था। उसी वर्ष यह विरासत नामक धारावाहिक में एक नकारात्मक किरदार में भी कार्य किया।

यह तीन बहुरानियाँ में सुमीत नामक एक किरदार निभा रहे थे, जो कई वर्षो से कोमा में होता है और उसे नहीं पता होता है कि उसके बच्चे मर चुके हैं। यह इसके बाद इस जंगल से मुझे बचाओ के पहले संस्करण में प्रतिभागी बने थे। इसके बाद यह सोनी के धारावाहिक "बेताब दिल की तमन्ना" में मुख्य किरदार निभा रहे थे।
वर्मा लाइफ ओके के शो हम ने ली है- शपथ को एसीपी दलेर कुमार के रूप में भी देखा गया था। उन्होंने भारतीय रियलिटी श्रृंखला बिग बॉस के नौवें सीज़न में भी भाग लिया। वह बिग बॉस में एक मजबूत प्रतियोगी के रूप में उभरे लेकिन वे सफल ना हो पाए।

## सन्दर्भ

श्रेणी:जीवित लोग
श्रेणी:बिग बॉस प्रतिभागी
श्रेणी:1971 में जन्मे लोग
माँ (उपन्यास)

***माँ*** क्रांतिकारी कारखाने के कर्मचारियों के बारे में 1906 में मैक्सिम गोर्की द्वारा लिखित एक उपन्यास है। इस काम कई भाषाओं में अनुवाद किया गया था, और फिल्मों की संख्या में बनाया गया था। जर्मन नाटककार बर्टोल्ट ब्रेख्त और उसके सहयोगियों को उनकी 1932 में इस उपन्यास पर माँ ड्रामा आधारित है।

## संदर्भों
ललित के. पंवार

डॉ. **ललित के. पंवार** भारत के एक वरिष्ठ आई ए एस है तथा वर्तमान में (जुलाई 2017 से) राजस्थान आईएलडी कौशल विश्वविद्यालय  के कुलपति है तथा वे पूर्व राजस्थान लोक सेवा आयोग के चैयरमेन रह चुके है। इससे पहले वे भारत के पर्यटन सचिव थे। विश्व स्तर पर राजस्थान की पहचान बन चुके स्लोगन "पधारो म्हारे देश" के रचयिता भी डॉ. ललित के पंवार है

डॉ. पंवार समिति सिफारिश पर राजस्थान सरकार द्वारा 9 जिलों व 3 संभाग को रद्द किया गया तथा 8 जिलों को यथावत बनाए रखा गया (सलूंबर,ब्यावर,डिग,डीडवाना-कुचामन,कोटपुतली-बहरोर,खेतल-तिजारा,बालोतरा,फलोदी) इस समिति ने अपनी रिपोर्ट 24 दिसम्बर 2024 को तात्कालिक भाजपा सरकार को सौंपी ।

## करियर
1979 बैच में राजस्थान काडर के भारतीय प्रशासनिक सेवा के अधिकारी श्री ललित के. पंवार भारत के पर्यटन सचिव बनाये गये।

## व्यक्तिगत जीवन
11 जुलाई 1955 को जन्मे ललित के. पंवार ने मास्टर्स डिग्री एम.एससी में की तथा पर्यटन में डॉक्टरेट उपाधि प्राप्त की।

## सन्दर्भ

श्रेणी:जीवित लोग
श्रेणी:1955 में जन्मे लोग
श्रेणी:भारतीय प्रशासनिक सेवा
चिनार दास्तान-ए-इश्क़

**चिनार दास्तान-ए-इश्क़** एक भारतीय हिन्दी फ़िल्म है, जिसका निर्देशन शरीक मिनहाज और निर्माण राजेश जैन ने किया है। इसमें मुख्य किरदार में फैजल खान हैं। यह फ़िल्म 16 अक्टूबर 2015 को सिनेमाघरों में प्रदर्शित होगी।

## कलाकार
* फैजल खान - जमाल
* इनायत शर्मा - सुररिया
* दलीप ताहिल - अज़ीज़ सिनेमा खान
* प्रमोद मौथों - सलाम
* शाहबाज़ खान - ख्वाजा साहब

## सन्दर्भ

## बाहरी कड़ियाँ
* 

श्रेणी:हिन्दी फ़िल्में
श्रेणी:2015 में बनी हिन्दी फ़िल्म
मैक्सिम गोर्की साहित्य संस्थान

**मैक्सिम गोर्की साहित्य संस्थान** (रूसी: Литературный институт им А. М. Горького) मास्को में उच्च शिक्षा का एक संस्थान है। यह केंद्रीय मॉस्को में स्थित है। संस्थान, मैक्सिम गोर्की की पहल पर 1933 में स्थापित किया गया था।
## संदर्भों
रुद्रेश्वर स्वामी मन्दिर

**रुद्रेश्वर स्वामी मन्दिर** (तेलुगु : *वेयि स्तम्भाल गुडि* , अर्थ = एक हजार स्तम्भ वाला मन्दिर) एक हिन्दू मन्दिर है जो भारत के तेलंगाना राज्य में स्थित है। इस मन्दिर में भगवान विष्णु, शिव तथा सूर्य भगवान की मूर्तियाँ है। इसका निर्माण लगभग ११६३ ईसवी में हुआ था। 

## इतिहास
**हजार स्तम्भ मन्दिर** का निर्माण  काकतीय राजवंश के समय ११६३ में वहां के राजा रुद्र देव ने करवाया था । उसका विनाश तुगलकवंश ने डेक्कन आक्रमण के दौरान कर दिया था। इसमें एक हजार स्तम्भ (अर्थात खम्भे) है। आधुनिक इंजीनियरों ने इन सभी खम्भों को हटा दिया है।

हैदराबाद के निज़ाम, मीर उस्मान अली खान ने इस मन्दिर के पुनर्निर्माण के लिए 1 लाख रुपये दान किया।

## मन्दिर वास्तुकला
यह मन्दिर हैदराबाद तेलंगाना से १५० किलोमीटर (९३ मील) की दूरी पर स्थित है। मन्दिर एक तारे के आकार का है। इस पवित्र मन्दिर में तीन देवताओं की मूर्तियां स्थापित है - शिव, विष्णु, सूर्य देवता। इसको 'त्रिकुटल्यम' के नाम से भी जाना जाता है। मन्दिर में कई छोटे शिवलिंग भी है। इस मन्दिर का पुनर्निर्माण भारत सरकार ने २००४ में करवाया था।

## सन्दर्भ

श्रेणी:तेलंगाना में हिन्दू मन्दिर
श्रेणी:वरंगल
द नाइन्थ वेव

***द नाइन्थ वेव*** या **नौवीं लहर** (, *Dyevyatiy val*) रूसी आर्मेनियाई समुद्री चित्रकार ईवान आईवाज़ोवस्की द्वारा 1850 में कैनवस पर तेल से चित्रित एक पेंटिंग/चित्र है। सार्वजनिक जान्कारी में यह यह उनकी सर्वोत्कृष्ट रचना है।

शीर्षक *द नाइन्थ वेव* जिसका शाब्दिक अर्थ है **नौवीँ लहर** इस समुद्री तथ्य को प्रदर्शित करता है कि समुद्री लहरें क्रमानुसार उंची और ज्यादा ताकतवर होती जाती हैं और ९ य १० के बाद फ़िर से उसी क्रम में कम से ज्यादा होते हुए तट की ओर बहती हैं। 

यह चित्र एक ऐसे समुद्र का चित्रण है जिसमें रात के तूफ़ान के बाद एक टूटे हुए जहाज से यात्री अपनी जान बचाने के लिए जहाज के मलबे पर चढे जा रहें हैं, फ़िर भी मृत्यु को प्राप्त हो रहे हैं। चित्र की रंगत गर्म है जिससे समुद्र की डरावनी छवि कम प्रतीत होती है जिससे यात्रियों के जीवन के बचने की संभावनाएँ बनती दिखती हैं। इस चित्र में बादलों के बीच में गर्म उजले रंगों में सूर्य की रोशनी आती दिखाई देती है। चित्र में तेल से बने रंगों का अद्भुत व मनोरम उपयोग किया गया है। शाम की हल्की रोशनी में ठंडे उफनते समुद्र के बीच फंसी नाँव व लहरों के चित्रण के लिये चित्रकार ने बेहद खूबसूरती से हरे, पीले, काले व सफेद रंगो का प्रयोग किया है जिससे ये पेंटिंग बेहद आकर्षक दिखती है।

## सन्दर्भ

## बाहरी कड़ियाँ
*

श्रेणी:ईयान आईवाज़ोवस्की द्वारा चित्रित
श्रेणी:उन्नीसवीं सदी के चित्र
श्रेणी:समुद्री चित्र
मुहम्मद अली शाह

**मुहम्मद अली शाह** (जन्म: २३ सितम्बर, १९७९)**मेजर मोहोम्मद अली शाह** के रूप मे भी जाने वाले फिल्म अभिनेता और एक सामाजिक कार्यकर्ता. वह अलीगढ़ मुस्लिम यूनिवर्सिटी अलीगढ़ के कुलपति श्री ज़मीरुद्दीन शाह के पुत्र हैं एवं भारतीय बहुप्रशंषित अभिनेता नसीरुद्दीन शाह के भतीजे हैं। 

## प्रारंभिक जीवन
शाह के पूर्वज सरधना के नवाब थे। उन्होंने अपनी स्कूली शिक्षा लॉरेंस स्कूल से ली। वह पुणे की फर्गुस्सन कॉलेज से स्नातक हुए। उन्होंने अपनी स्कूली शिक्षा लौरेंस स्कुल से ली। वह फेर्गुस्सन कॉलेज से स्नातक हुए। उन्होंने अपने खुद के जेब के खर्चे मात्र १८ वर्ष की ही अवस्था से पार्ट टाइम जॉब के जरिये कमाना शुरू किये। स्नातक होने के बाद शाह एक वर्ष के लिए दिल्ली आ गए जहाँ उन्होंने थिएटर प्रारंभ किया। 

## व्यवसाय
### आर्मी
शाह शार्ट सर्विस कमीसन में शामिल हो गए। वह चेन्नई की ऑफिसर्स ट्रेनिंग अकादमी में प्रशिक्षित हुए। 

### कॉर्पोरेट करियर
आर्मी के बाद शाह मैनेजमेंट की पढाई करने इंडियन इंस्टिट्यूट ऑफ़ मैनेजमेंट कलकत्ता चले गए।

### फिल्म करियर
२०१३ में शाह मुंबई में आ गए और भारतीय फिल्म इंडस्ट्री में हाथ आजमाना शुरू किया। उन्होंने श्रीराम राघवन की सैफ अली खान अभिनीत फिल्म एजेंट विनोद में तथा विशाल भरद्वाज निर्देशित शाहिद कपूर अभिनीत फिल्म हैदर में कार्य किया। हाल ही में उन्होंने नेशनल अवार्ड विनर तिग्मांशु धुलिया की फिल्म यारा के लिए शूटिंग पूर्ण की है। शाह ने शार्ट फिल्म 'द रुफ्फियन' में मुख्या किरदार निभाया, जिस फिल्म ने कई अवार्ड अपने नाम किये। 

## फिल्मोग्राफी

## सन्दर्भ

## बाहरी संबंध
* 

श्रेणी:1979 में जन्मे लोग
श्रेणी:जीवित लोग
श्रेणी:भारतीय मुस्लिम
श्रेणी:भारतीय अभिनेता
एंगस डीटन

**एंगस स्टीवर्ट डीटन** (जन्म 19 सितम्बर 1945) स्कॉटिश और अमेरिकी व्यष्टि अर्थशास्त्री हैं।

वर्ष 2015 में उन्हें  उपभोग, दरिद्रता और कल्याण पर उनके विश्लेषण के लिए अर्थशास्त्र के नोबेल पुरस्कार से सम्मानित किया गया।

## जीवनी
डीटन का जन्म एडिनबर्ग, स्कॉटलैण्ड में हुआ और फेट्टिस कॉलेज से शिक्षा प्राप्त की। उन्होंने कैम्ब्रिज विश्वविद्यालय से स्नातक, स्नातकोत्तर और डी॰फिल॰ की उपाधियाँ प्राप्त की तथा वर्ष 1975 में उन्होंने *मॉडल्स ऑफ़ कंस्यूमर डिमांड एंड देयर एप्लीकेशन टू द यूनाइटेड किंगडम* (यूनाइटेड किंगडम उपभोक्ता मांग मॉडल और इसके अनुप्रयोग) विषय पर थीसिस लिखी जहाँ वो फिट्ज़विलियम कॉलेज के छात्र थे और डीपार्टमेंट ऑफ़ अपलाइड इकोनोमिक्स (व्यावहारिक अर्थशास्त्र विभाग) में रिचर्ड स्टोन और टेरी बार्कर के साथ शोध कार्य किया। डिटन 1983 में प्रिंसटन विश्वविद्यालय जाने से पहले ब्रिस्टल विश्वविद्यालय में अर्थमिति के प्रोफेसर रहे, जहाँ उनकी नियुक्ति ड्ब्ल्यू॰ड्ब्ल्यू॰एस॰ के पूर्व डीन जॉन पी॰ लुई के सुझाव पर हुआ था। वो प्रिंसटन में अर्थशास्त्र विभाग में तथा वूड्रो विल्सन स्कूल में अन्तर्राष्ट्रीय मामले और अर्थशास्त्र एवं अन्तर्राष्ट्रीय मामलों के प्रोफेसर हैं। उनके पास ब्रितानी एवं अमेरिकी दोनों नागरिकता हैं।

## निजी जीवन
इनके दो बच्चे हैं जिनका जन्म १९७० और १९७१ में हुआ इन्हंने ऐनी केस , आर्थिक अनुसंधान के राष्ट्रीय ब्यूरो में एक शोध सहयोगी से शादी की थी। 

## पुस्तकें
* *कोज़ेल , वैलेरी, एड्स : 2005- ग्रेट इंडियन पावर्टी डिबेट* –  नई दिल्ली: मैकमिलन इंडिया लिमिटेड, ISBN 9781403926449
* *ग्रेट एस्केप :2013 -स्वास्थ्य, धन, और असमानता के मूल* –  प्रिंसटन: प्रिंसटन यूनिवर्सिटी प्रेस . ISBN 9780691153544.

## छात्रवृत्ति
डीटन का व्यापक रूप से प्रचलित प्रथम कार्य *ऑलमोस्ट आइडियल डिमांड सिस्टम* (लगभग आदर्श मांग निकाय) पर था जो उन्होंने जॉन मुइलब्यौर के साथ उन्नत किया तथा वर्ष 1980 में प्रकाशित किया। यह उपभोक्ता मांग का सरल उपाय सुझाता है।

## सन्दर्भ

श्रेणी:1945 में जन्मे लोग
श्रेणी:जीवित लोग
गोरिल्ला काँच

**गोरिल्ला ग्लास** (Gorilla Glass) कॉर्निंग कंपनी के द्वारा तैयार किया गया एक काँच है जो तीखे रगड़ के प्रति अपने प्रतिरोध के लिये जाना जाता है। इसकी वजह से इसको कई स्मार्टफ़ोन (जैसे नेक्सस 5) में इस्तेमाल किया जात है। इसको बनाने में अल्युमिनियम ऑक्साईड तथा पोटाशियम लवण का इस्तेमाल किया जाता है जो इसको बाँकी ग्लासों से अलग बनाते हैं। 

श्रेणी: स्मार्टफ़ोन के अवयव
पारसनाथ

**पारसनाथ** (**[[संताली]]: माराङ बुरु**) झारखंड के पारसनाथ पहाड़ी श्रृंखला में एक पर्वत शिखर है। यह भारतीय राज्य झारखंड के गिरिडीह जिले (ब्रिटिश भारत में हजारीबाग जिला) में छोटानागपुर पठार के पूर्वी छोर की ओर स्थित है। पहाड़ी का नाम 23वें जैन तीर्थंकर पार्श्वनाथ के नाम पर रखा गया है। इसी सिलसिले में पहाड़ी की चोटी पर जैन तीर्थ शिखरजी हैं। धार्मिक संदर्भ में संथाल और अन्य आदिवासी लोगों द्वारा पहाड़ी को **माराङ बुरु** (अर्थ: 'महान पर्वत', सर्वोच्च देवता) के रूप में भी जाना जाता है। ये एक विवाद था जिसको न्यायालय ने माना कर दिया है। अब ये केवल श्री सम्मेद शिखर जी है ।

## झारखंड की सबसे ऊंची चोटी
पारसनाथ झारखंड राज्य की सबसे ऊंची पर्वत चोटी है जिसकी ऊंचाई 1365 मीटर है। यह माउंट एवरेस्ट के साथ 450 किमी से अधिक की दूरी पर सैद्धांतिक रूप से (पूरी तरह से साफ दिन पर दृष्टि की सख्त रेखा से) दिखाई देता है। यहां पारसनाथ रेलवे स्टेशन से आसानी से पहुँचा जा सकता है।

## मारांग बुरु
पारसनाथ पर्वतीय क्षेत्रों में सदियों से जैन रहते हैं। यह  आस्था से के नाम से पूजा करते हैं।

मारांग बुरु का शाब्दिक अर्थ "महान पहाड़" या "बड़ा पहाड़" होता है। मारांग बुरु को आदिवासी सर्वोच्च देवता के रूप में मानते हैं। यहां संथाल आदिवासी धार्मिक स्थल धरम गढ़ भी है। झारखंड, बिहार, पश्चिम बंगाल, उड़ीसा, असम और मध्यप्रदेश के मुंडा, संथाल, भूमिज, हो और अन्य आदिवासी समुदायों मारांग बुरु को सर्वोच्च देवता मानते हैं।

## सम्मेद शिखरजी

यह जैन समुदाय के लिए सबसे पवित्र और पूजनीय स्थलों में से एक है। वे इसे सम्मेद शिखर कहते हैं। जैनियों के 24 तीर्थंकरों में से 20 को पारसनाथ पहाड़ियों पर निर्वाण मिला। पारसनाथ पहाड़ पर, शिखरजी जैन मंदिर हैं, जो एक महत्वपूर्ण जैन तीर्थ स्थल है। प्रत्येक तीर्थंकर के लिए पहाड़ी पर एक मंदिर (गुमटी या टोंक) है।

माना जाता है कि जैन मंदिर का निर्माण मगध राजा बिम्बिसार ने करवाया था। कनिंघम ने गांव में पत्थर की संरचनाओं का उल्लेख किया, जिसे उन्होंने दूसरी शताब्दी ईसा पूर्व के एक बौद्ध स्तूप के अवशेष के रूप में वर्णित किया। हालांकि साईट कनिंघम द्वारा चिन्हित किया गया था, आज तक वहां कोई उत्खनन नहीं हुआ है।

## सन्दर्भ
रोनाल्ड स्टुअर्ट मेक्ग्रेगॉर

मेक्ग्रेगॉर शीर्षस्थ भाषा विज्ञानी, व्याकरण के विद्वान, अनुवादक और हिन्‍दी साहित्य के इतिहासकार थे। आप एक सच्चे हिन्‍दी प्रेमी थे। मेक्ग्रेगॉर ने पश्चिमी को हिन्‍दी से परिचित करवाने में महत्वपूर्ण भूमिका निभाई।
 
न्यूजीलैंड में जन्मे व स्कॉटिश माता-पिता की संतान प्रो. मेक्ग्रेगॉर को बचपन में फ़िजी से प्रकाशित हिन्दी के एक व्याकरण की पुस्तक किसी ने दी थी, जिसके फलस्वरूप उनका हिन्‍दी की ओर रुझान हो गया।
 
सर्वप्रथम 1959-60 में इलाहाबाद विश्वविद्यालय में हिन्दी की पढ़ाई करने वे भारत आए। मेक्ग्रेगॉर ने 1959-60 में इलाहाबाद विश्वविद्यालय में हिन्‍दी की शिक्षा ली और 1968 में ब्रजभाषा के कवि इंद्रजीत पर शोध कर डॉक्टरेट की उपाधि प्राप्त की।

## सन्दर्भ

## बाहरी कड़ियाँ

श्रेणी:हिन्दी भाषा के लेखक
श्रेणी:२०१३ में निधन
राजपुरोहित

**राजपुरोहित** भारत के राजस्थान राज्य, मुख्यतः पश्चिमी भागों में निवास करने वाला एक समुदाय है।
## इन्हें भी देखे
*सुजा कंवर राजपुरोहित

## सन्दर्भ

श्रेणी:भारत के सामाजिक समुदाय
श्रेणी:राजस्थान के सामाजिक समुदाय
सेतगंगा

**सेतगंगा** भारत के छत्तीसगढ़ राज्य के मुंगेली ज़िले मे स्थित एक प्राचीन एवं धार्मिक नगर है। दक्षिण कौशल छत्तीसगढ़ धर्म संस्कृति, पर्यटन कला, संगीत और इतिहास के संबंध में अपना एक विशिष्ट स्थान रखता है। यहाँ अनेक ऐतिहासिक, धार्मिक, सांस्कृतिक महत्व के तीर्थ हैं। जिनमें से एक है सेतगंगा। वस्तुतः इसका प्राचीन नाम है- श्वेतगंगा, जिसका अर्थ है सफ़ेद गंगा। कई शताब्दियों पूर्व यहाँ एक कुंड का प्राकट्य हुआ, जिसका जल गंगा की तरह शीतल, स्वच्छ तथा निर्मल था। इसे तपस्वी, साधुओं ने माँ गंगा के नाम पर श्वेतगंगा कहा। जन श्रुति के अनुसार फणीनागवंशी राजा को स्वप्न आया की मैं विष्णुपदाब्ज संभूत, त्रिपथगामिनी गंगा तुम्हारे राज्य की पश्चिमी सीमा मे प्रकट होकर प्रवाहित हो रही हूँ। वहाँ मेरे कुंड व मंदिर स्थापित करो। 10वीं 11वीं शताब्दी में राजा ने वहाँ श्रीराम जानकी मंदिर व श्वेतगंगा कुंड का निर्माण कराया। ग्राम सेतगंगा के धार्मिक, सांस्कृतिक और ऐतिहासिक ग्राम होने का गौरव प्राप्त है।  

## तीर्थस्थल
श्वेतगंगा (सेतगंगा) एक हिन्दू तीर्थस्थल है। यहाँ का श्रीरामजानकी मन्दिर 9वीं 10वीं शताब्दी में बनाया गया था। सेतगंगा का प्राचीन नाम श्वेतगंगा है। यह मुंगेली से 15 कि.मी. की दुरी पर स्थित है।

## सेतगंगा माघी पूर्णिमा मेला
* मुंगेली ज़िला
* सेतगंगा जिला मुख्यालय मुंगेली से महज 16 कि.मी. दूर बिलासपुर जबलपुर राजकीय मार्ग पर टेसुवा नदी के तट पर अद्वितीय पौराणीक पुरा तात्वीक रमणीय मनोरम ऐतिहासीक प्राचीन श्री राम जानकी मंदिर स्थित है जहां माघ पूर्णीमा के पावन बेला पर तीन दिवसीय मेले का अयोजन किया जाता है मेले का अयोजन ग्राम-पंचायत और जपनद पंचायत मुंगेली सयुक्त रूप करती है आस पास के ग्राम से बड़ी संख्या में व्यवसायी आते है पर्व पर दुर-दूर से श्रध्दालु कुण्ड में आस्था रूपी डूबकी लगाने व देवी-देवताओं की पूजा अर्चना कर मन्नते मागने आते रहते है किवंदति है कि पण्डरिया के तत्कालीन राजा बहुत ही दयालु और धार्मिक प्रवित्ती के थे वे अमकंटक स्थित मां नर्मदा कुण्ड स्नान व पूजन करने अनेक पर्व पर जाया करते थे, जब वे वृध्द हो गये तब वे पर्वओं पर पवित्र व निर्मल कुण्ड मे स्नान करने व देवी- देवताओं का पूजन करने में असमर्थ हो गये तब उनका मन व्याकुल होने लगा एक दिन आधि रात को राजन को स्वपन आदेश हुआ कि हे राजन मै तुम्हारे श्रध्दा भक्ती से बहुत प्रशन हुँ मै तुम्हारे ही राज्य के पूर्वी तट पर उद्गम हो रही हूँ तुम वहा जाओ एक मंदिर कुण्ड का निर्माण करो राजन भोर काल में दल बल सहित अपने ही राज्य के पूर्वी तट पर निकल पडे राज्य के अंतिम छोर मे विशाल जल स्रोत्र का उद्गम मिला राजा ने कुछ समय पश्चात एक भव्य श्रीराम जनकी मंदिर और कुण्ड की स्थापना की धीरे-धीरे वहा एक बस्ती बस गई कालान्तर में जिसकी पहचान सेतगंगा के रूप मे हुई सेतगंगा का शाब्दिक अर्थ निर्मल पवित्र जल है सेतगंगा स्थित श्रीराम जानकी मंदिर का निर्माण 11 वी शताबदी में अर्धरात्रि में छैमासी रात मे हुई थी मंदिर के आंत्रिक भाग में राधा कृष्ण और श्रीराम जानकी का मनोरम मुर्ति है चारो ओर अनेक देवी देवताओं का मुर्तिया स्थिपित की गई है मंदिर के ब्राहय भाग में खजुराहो के सामान अनेक मुर्तिया भी उकेरी गई है मंदिर के मुख्य द्वार पर पद्माशन मुद्रा में रावण विराजीत है जो कि विश्व दुर्लभ है
*
*

## सन्दर्भ

श्रेणी:मुंगेली ज़िला
श्रेणी:छत्तीसगढ़ के गाँव
श्रेणी:मुंगेली ज़िले के गाँव
श्रेणी:हिन्दू तीर्थ स्थल
हॉन्टेड – 3डी

***हॉन्टेड*** (हिन्दी: भयानक) भारतीय हिन्दी फ़िल्म है, जिसका निर्देशन विक्रम भट्ट ने और निर्माण विक्रम भट्ट और अरुण रंगाचारी ने किया है। यह फ़िल्म 6 मई 2011 को सिनेमाघरों में प्रदर्शित हुई।

## कलाकार
* महाक्षय चक्रवर्ती - रेहान
* ट्विंकिल बाजपई - मीरा
* अचिंत कौर - मालिनी
* आरिफ़ जकरिया - अय्यर

## सन्दर्भ

## बाहरी कड़ियाँ
*

श्रेणी:2011 में बनी हिन्दी फ़िल्म
अभिजीत मुखर्जी

अभिजीत मुखर्जी एक भारतीय राजनेता है। वे वर्तमान में पश्चिम बंगाल के जंगीपुर लोक सभा निर्वाचन क्षेत्र से लोकसभा सांसद है। वे भारतीय राष्ट्रीय कांग्रेस के राजनेता है।

## सन्दर्भ
प्रिंस नरूला

**प्रिंस नरूला** एक भारतीय मॉडल और टीवी के वास्तविक कार्यक्रम में एक प्रसिद्ध शख़्सियत हैं। यह एमटीवी रोडिस एक्स2 और एमटीवी स्प्लीट्सविल्ला 8 में प्रतिभागी बने और विजेता भी रहे। उसके बाद यह बिग बॉस 9 में प्रतिभागी बने थे

## धारावाहिक
;वास्तविक कार्यक्रम
* एमटीवी रोडिस एक्स2 — प्रतिभागी (विजेता)
* एमटीवी स्प्लीट्सविल्ला 8 — प्रतिभागी (विजेता)
* बिग बॉस 9 — प्रतिभागी (विजेता)
;धारावाहिक
* बढ़ो बहू — लखन सिंह अहलावत / लकी
* लाल इश्क़ — आर्यन
* नागिन 3 --  शहनवाज(सपेरा)

## सन्दर्भ

## बाहरी कड़ियाँ

श्रेणी:जीवित लोग
श्रेणी:बिग बॉस प्रतिभागी
श्रेणी:1990 में जन्मे लोग
गुसाईंसर बड़ा

गुसाईसर बड़ा श्री डुंगरगढ तहसील में एक गाँव है। मान्यता है कि यह गाँव सन १४५० ईस्वी में बेरा जी गोदारा ने बसाया था। यह राजस्थान, बीकानेर में श्री डुंगरगढ तहसील से उन्नीस किलोमीटर दूर लुणकरणसर रोड़ पर है और गांव में गोदारा जाट जाति के लोग ज्यादा है पुराना गांव खाखी बाबा धाम की जगह था इसको गुसाईं जी महाराज की आज्ञानुसार खाखीबाबा धाम से श्रीडुंगरगढ वह लुणकरनसर के बीच में बसाया गया है । गांव में चार बास है जो कि रावल जी के नाम से रावलेरा, कानाजी के नाम से कानेरा, राणो जी के नाम से राणेरा और भतीज बणवीर के नाम से बणेरा बास है । ओर गांव के बीच मे भगवान गुसाईं जी महाराज का भव्य मंदिर हैं। गुसाईंसर बड़ा गोदारा जाति के मूल गांवो में से एक है जिसका वर्णन कर्नल टॉड के इतिहास "एनल्स एंड एंटीक्विटीज ऑफ राजस्थान" में बीकानेर रियासत की स्थापना के से पहले इस क्षेत्र में गोदारा जाटों के शासन के उल्लेख में इस गांव को मुख्य गांव माना है ।

## सन्दर्भ

## बाहरी कड़ियाँ
*नेशनल पंचायत पोर्टल, पंचायत इन्फोर्मेटिक डिवीजन,NIC (अँग्रेजी में)
*डेलिमिटेशन कमीशन रिपोर्ट बीकानेर

श्रेणी:राजस्थान के गाँव
श्रेणी:बीकानेर
होसुंग ली

**होसुंग ली** (कोरियन:이회성, अँग्रेजी: Hoesung Lee, जन्म: 31 दिसंबर 1945) दक्षिण कोरियाई अर्थशास्त्री हैं। वर्तमान में वे आईपीसीसी (अंतरराष्ट्रीय जलवायु परिवर्तन पैनल) के अध्यक्ष हैं। ली कोरिया यूनिवर्सिटी के ग्रेजुएट स्कूल ऑफ एनर्जी एंड इन्वायरमेंट में प्रोफेसर हैं तथा वे वर्तमान में आईपीसीसी के तीन उपाध्यक्षों में से एक हैं। आईपीसीसी को जलवायु परिवर्तन से संबंधित अनुसंधानों पर सराहनीय कार्य के लिए नोबेल पुरस्कार भी प्राप्त हो चुका है।
## सन्दर्भ
 
श्रेणी:दक्षिण कोरिया के लोग
श्रेणी:अर्थशास्त्री
श्रेणी:1945 में जन्मे लोग
उन्नत भारत अभियान

**उन्नत भारत अभियान** मानव संसाधन मंत्रालय, भारत सरकार द्वारा एक कार्यक्रम है, जिसे ग्रामीण क्षेत्रों के लिए बनाया गया है। इस कार्यक्रम को आईआईटी, एनआईटी आदि के साथ मिल कर बनाया गया है।

## सन्दर्भ

## बाहरी कड़ियाँ

श्रेणी:भारत सरकार
श्रेणी:मानव संसाधन मंत्रालय, भारत
सांसद आदर्श ग्राम योजना

**सांसद आदर्श ग्राम योजना** गाँँवों के निर्माण और विकास हेतु कार्यक्रम है। जिसका मुख्य लक्ष्य ग्रामीण इलाकों में विकास करना है। इस कार्यक्रम का शुभारम्भ (शुभारंभ) भारत के प्रधानमंत्री, नरेन्द्र मोदी जी ने जयप्रकाश नारायण के जन्म दिन 11 अक्टूबर 2014 को शुरू किया।

## योजना
सांसद आदर्श ग्राम योजना के तहत गाँँवों में विकास और बुनियादी ढाँचे रखने हेतु सभी राजनीतिक दलों के सांसद को इस योजना के तहत गाँव को गोद लेना है और 2016 तक उसे **आदर्श गाँव** बनाना है।

## सन्दर्भ

## बाहरी कड़ियाँ
* आधिकारिक जालस्थल

श्रेणी:भारत में सरकारी योजनाएँ
श्रेणी:2014 में भारत
सड़क यातायात और सुरक्षा बिल

**सड़क यातायात और सुरक्षा बिल** 2014 में इसमें और सुरक्षा, तेजी, कम लागत आदि के लिए बनाया गया है। यह *[[मेक इन इंडिया]]* के लक्ष्य को तेज करने हेतु सहायक बनेगा।

## सन्दर्भ

## बाहरी कड़ियाँ
शाहजीरा

अंगूठाकार|शाहजीरा
**शाहजीरा** (श्याह जीरा?) जीरे की एक किस्म है। नाम से ही स्पष्ट है कि जीरा की इस किस्म का प्रयोग शाही भोजन को स्वादिष्ट बनाने में होता रहा है। यह सामान्य से कुछ ज्यादा पतला, सुतवां और विशिष्ट सुगंध लिए होता है। अपने मूल रूप में इसका नाम **सियाह जीरा** है जो इसके काले रंग का परिचायक है। इसे चलती हिन्दी में कालाजीरा भी कहा जाता है।

## जीरा (जीरक)
जीरा श्वेत, श्याम और अरण्य (जंगली) तीन प्रकार का होता है। श्वेत या सफ़ेद जीरे से सब परिचित हैं क्योंकि इसका प्रयोग मसाले के रूप में किया जाता है। औषधियों के रूप में भी जीरे का बहुत उपयोग किया जाता है। सफ़ेद जीरा दाल-सब्जी छौंकने के काम आता है तथा शाह जीरे का उपयोग विशेष रूप से दवा के रूप में किया जाता है। जीरे की खेती समस्त भारत, विशेषकर उत्तर प्रदेश, राजस्थान और पंजाब में की जाती है। 

श्रेणी:मसाले
राजीव गांधी अंतर्राष्ट्रीय क्रिकेट स्टेडियम

**राजीव गांधी अंतर्राष्ट्रीय क्रिकेट स्टेडियम** हैदराबाद के एक प्रसिद्ध क्रिकेट स्टेडियम है। यह सनराइजर्स हैदराबाद टीम का मूल-स्थान भी है।

## स्थिति
यह मैदान तेलंगाना राज्य की राजधानी हैदराबाद मैं है ।

## प्रमुख आयोजिक खेल
## दर्शक छमता
इस मैदान पर 39200 की तादाद में दर्शक एक साथ मैच का आनंद ले सकते है। 


## संदर्भ

श्रेणी:विश्व के प्रमुख खेल मैदान
श्रेणी:भारत के प्रमुख खेल मैदान
श्रेणी:क्रिकेट मैदान
श्रेणी:हैदराबाद
शरीफ इस्माइल

**शरीफ इस्माइल मोहम्मद** (अरबी भाषा:شريف إسماعيل; जन्म: 6 जुलाई 1955), मिस्र के प्रधानमंत्री हैं। इसके पूर्व वे मिस्त्र के पेट्रोलियम मंत्री के पद पर आसीन थे। वे पेशे से अभियंता हैं। वे मिस्र सरकार के स्वामित्व वाली तेल कंपनी गानौब एल वाडी के अध्यक्ष भी रह चुके हैं। भ्रष्टाचार के आरोपों के चलते पूर्व प्रधानमंत्री इब्राहिम माहलाब की सरकार ने इस्तीफा दे दिया था।
## सन्दर्भ

श्रेणी:1955 में जन्मे लोग
श्रेणी:मिस्र के लोग
श्रेणी:जीवित लोग
श्रेणी:मिस्र के प्रधानमन्त्री
मदन कौर

मदन कौर एक भारतीय राष्ट्रीय कांग्रेस से संबन्ध राजनीतिज्ञ है। वे पूर्व राजस्थान सरकार में वन एवं पर्यावरण और जलवायु परिवर्तन मंत्री, तथा राजस्थान विधानसभा में पचपदरा व गुड़ामालानी से विधायक भी रह चुकी है। बाड़मेर की प्रथम महिला राजनेत्री का गौरव भी इन्हें प्राप्त है तथा बाड़मेर की जिला प्रमुख भी रह चुकी है।

## सन्दर्भ

श्रेणी:1935 में जन्मे लोग
श्रेणी:राजस्थान से राजनीतिज्ञ
श्रेणी:भारतीय राष्ट्रीय कांग्रेस के राजनीतिज्ञ

मृत्यु 5 अगस्त 2025
पचपदरा

**पचपदरा** भारत में राजस्थान राज्य के बालोतरा जिले की एक तहसील है। पदपदरा नमक उत्पादक के लिए विश्व प्रसिद्ध है।  

राजस्थान में रिफायनरी यहां पर निर्माणाधीन है।
पचपदरा रिफाइनरी बाड़मेर तेल शोधनागार भारत के राजस्थान के बालोतरा जिले में एक आगामी सार्वजनिक क्षेत्र की रिफाइनरी और पेट्रोकेमिकल परिसर है।  यह एचपीसीएल राजस्थान रिफाइनरी लिमिटेड (एचआरआरएल) के स्वामित्व में है, जो हिंदुस्तान पेट्रोलियम कॉर्पोरेशन लिमिटेड और राजस्थान सरकार के बीच एक संयुक्त उद्यम है । यह रिफाइनरी अमृतसर जामनगर एक्सप्रेसवे के माध्यम से जामनगर रिफाइनरी और बठिंडा रिफाइनरी से जुड़ी होगी ।

## इन्हें भी देखें
*मदन प्रजापत
* बाड़मेर ज़िला
* बालोतरा ज़िला
* पचपदरा झील
* **[[आकड़ली धनसिंह]]**

## सन्दर्भ

श्रेणी:बाड़मेर ज़िले के गाँव
श्रेणी:राजस्थान की तहसीलें
उदलगुड़ी जिला

**उदलगुड़ी जिला** (असमिया: ওদালগুৰি জিলা) भारत के असम राज्य का एक ज़िला है। यह असम के क्षेत्र बोडोलैंड क्षेत्रीय परिषद में एक अपेक्षाकृत नया जिला है। उदलगुड़ी जिले को दरं जिला से 2004 में अलग किया गया।

## राष्ट्रीय [[संरक्षित क्षेत्र]]
मानस राष्ट्रीय उद्यान इस ज़िले में स्थित है।

## इन्हें भी देखें
* असम
* मानस राष्ट्रीय उद्यान
* बोड़ो भाषा
* बोड़ोलैंड क्षेत्रीय परिषद

## सन्दर्भ

श्रेणी:असम के जिले
*
विवाद का वैकल्पिक समाधान

**विवाद के वैकल्पिक समाधान** (Alternative dispute resolution (ADR)) के अन्तर्गत विवाद समाधान की वे प्रक्रियाएँ और तकनीकें आती हैं जो विवाद में उलझे पक्षों को बिना मुकदमे के ही विवाद का समाधान खोजने में सहायता करतीं हैं।केंद्रीय मंत्रिमंडल ने हाल ही में संसद में मध्यस्थता और सुलह (संशोधन) विधेयक, 2018 को लागू करने की स्वीकृति प्रदान की है जो संस्थागत मध्यस्थता को सुगम बनाएगी और भारत को सुदृढ़ वैकल्पिक विवाद समाधान (ADR) तंत्र का केंद्र बनाने में सहायक होगा।

न्यायालयों के पास विवादों को निपटाने के लिए सुपरिभाषित और मान्य व्यवस्था है। न्यायालयों के पास विवाद सुलझाने के लिए औपचारिक नियम हैं और उनके निर्णय बाध्यकारी हैं। यह व्यवस्था काफी तकनीकी और औपचारिक है, लेकिन मुकदमे सदैव संतोषजनक परिणाम नहीं देते। पैसे और समय की दृष्टि से यह महंगी प्रक्रिया है।

वैकल्पिक विवाद समाधान में पहला कदम क्या है?

बातचीत विवाद समाधान का प्रमुख तरीका है। जबकि एडीआर के दो सबसे प्रसिद्ध रूप मध्यस्थता और मध्यस्थता हैं, किसी विवाद को सुलझाने के लिए लगभग हमेशा पहले बातचीत का प्रयास किया जाता है ।

वैकल्पिक विवाद समाधान का सबसे सस्ता रूप क्या है?

बातचीत वैकल्पिक विवाद समाधान का सबसे बुनियादी रूप है। कानूनी विवाद को सुलझाने की कोशिश करने वालों के लिए पार्टियों के बीच बातचीत अक्सर पहला कदम होती है क्योंकि इसमें कुछ भी खर्च नहीं होता है और किसी तीसरे पक्ष की भागीदारी की आवश्यकता नहीं होती है।

वैकल्पिक विवाद समाधान के 5 प्रकार क्या हैं?

एडीआर के प्रकारों में मध्यस्थता, मध्यस्थता, बातचीत के जरिए नियम बनाना, तटस्थ तथ्यान्वेषी और लघु परीक्षण शामिल हैं। बाध्यकारी मध्यस्थता के अपवाद के साथ, एडीआर का लक्ष्य न्यायाधीश या अन्य प्राधिकारी द्वारा मामले का निर्णय लेने के विपरीत, पार्टियों को स्वैच्छिक, सहमतिपूर्ण समझौते की दिशा में काम करने के लिए एक मंच प्रदान करना है।

पारंपरिक और वैकल्पिक विवाद समाधान विधियों में क्या अंतर है?

पारंपरिक मुकदमेबाजी प्रणाली में मुकदमा, मुकदमा या जूरी शामिल है। साथ ही, वैकल्पिक विवाद समाधान के गैर-पारंपरिक प्रकारों में मध्यस्थता, मध्यस्थता और बातचीत शामिल है।

## विवाद समाधान की प्रमुख वैकल्पिक प्रक्रियाएँ
*मध्यस्थता 
*सुलह (conciliation)
*मध्यगता (मेडिएशन)
*संधिवार्ता (Negotiation)
*वर्गीय कार्रवाई (class action)

श्रेणी:विवाद निपटान
बायतू

**बायतू** (Baytu) भारत के राजस्थान राज्य के बालोतरा ज़िले में स्थित एक समिति,विधानसभा क्षेत्र और तहसील है। यह एक तहसील मुख्यालय हैं। यहाँ पर सिद्ध श्री खेमाबाबा का प्रसिद्ध मन्दिर है। यह स्थान बाड़मेर से जोधपुर रेलमार्ग पर स्थित है।

## इन्हें भी देखें
* बाड़मेर ज़िला

## सन्दर्भ

श्रेणी:राजस्थान के शहर
श्रेणी:बाड़मेर ज़िला
श्रेणी:बाड़मेर ज़िले के गाँव
मुनाबाव

**मुनाबाव** (Munabao) भारत के राजस्थान राज्य के बाड़मेर ज़िले में स्थित एक बस्ती है। यह भारत और पाकिस्तान के सिन्ध प्रान्त की अन्तर्राष्ट्रीय सीमा पर स्थित है और भारत पाकिस्तान के मध्य चलने वाली रेल, थार एक्सप्रेस, मुनाबाव से चलती है।

## इन्हें भी देखें
* बाड़मेर ज़िला

## सन्दर्भ

श्रेणी:राजस्थान के शहर
श्रेणी:बाड़मेर ज़िला
श्रेणी:भारत-पाकिस्तान सीमा
श्रेणी:बाड़मेर ज़िले के नगर
राजस्थान पुलिस सेवा

**राजस्थान पुलिस सेवा (आर.पी.एस.)** भारत के राजस्थान राज्य की पुलिस सेवा है। 1951 में स्थापित, इसे ग्रुप ए राज्य सिविल सेवा के रूप में वर्गीकृत किया गया है। सेवा का संचालन राजस्थान पुलिस सेवा नियम, 1954 द्वारा विनियमित होता है, जिसमें इसके अधिकारियों की भर्ती, प्रशिक्षण और सेवा शर्तों से संबंधित प्रावधान निर्धारित हैं।

आरपीएस अधिकारियों को राज्य की विभिन्न प्रशासनिक और क्षेत्रीय इकाइयों में पर्यवेक्षण और कमान संबंधी जिम्मेदारियों के लिए नियुक्त किया जाता है, जहां वे पुलिसिंग, सार्वजनिक व्यवस्था के रखरखाव और अपराध नियंत्रण से संबंधित कर्तव्यों का पालन करते हैं। राजस्थान सरकार का गृह विभाग इस सेवा के लिए कैडर-नियंत्रण प्राधिकरण के रूप में कार्य करता है। राजस्थान प्रशासनिक सेवा और राजस्थान वन सेवा के साथ, राजस्थान पुलिस सेवा अखिल भारतीय सेवाओं में नियुक्तियों के लिए प्रमुख फीडर कैडरों में से एक है।

## कैरिअर
प्रशिक्षण पूरा करने के बाद, आरपीएस अधिकारियों को आमतौर पर पुलिस उपाधीक्षक (डिप्टी एसपी) के पद पर नियुक्त किया जाता है। इस पद पर, उन्हें आमतौर पर वृताधिकारी (सर्किल ऑफिसर) के रूप में तैनात किया जाता है, जहां एक पुलिस सर्किल में आमतौर पर कई पुलिस स्टेशन शामिल होते हैं। अनुभव और वरिष्ठता के आधार पर, अधिकारियों को अतिरिक्त पुलिस अधीक्षक (Addl.SP)) के पद पर पदोन्नत किया जाता है।

### पदनाम और मूल पद में अंतर
राजस्थान पुलिस सेवा (RPS) अधिकारियों का मूल पद (Substantive rank) **पुलिस उपाधीक्षक** (DySP) होता है। उनकी तैनाती के आधार पर उनका पदनाम अलग-अलग होता है। जब उन्हें जिला या उपखंड स्तर पर कई पुलिस थानों वाले पुलिस वृत्त (Police Circle) के पर्यवेक्षण के लिए नियुक्त किया जाता है, तो उन्हें **वृत्ताधिकारी** (Circle Officer या CO) कहा जाता है। पुलिस आयुक्तालयों (जयपुर या जोधपुर) में, उन्हें **सहायक पुलिस आयुक्त** (ACP) के रूप में जाना जाता है। जब वे राजस्थान आर्म्ड कॉन्स्टेबुलरी (RAC) बटालियनों में तैनात होते हैं, तो वे **सहायक कमांडेंट** के रूप में कार्य करते हैं। हालाँकि, जब उन्हें भ्रष्टाचार निरोधक ब्यूरो (ACB), एसओजी (SOG), सीआईडी (सीबी), या सीआईडी (आईबी) जैसी विशिष्ट इकाइयों में तैनात किया जाता है, तो वे **पुलिस उपाधीक्षक** (DySP) का पदनाम ही धारण करते हैं।

वरिष्ठ आर.पी.एस. अधिकारियों का मूल पद **अतिरिक्त पुलिस अधीक्षक** (Addl. SP) होता है। जब उन्हें पुलिस आयुक्तालय (जयपुर या जोधपुर) में तैनात किया जाता है, तो उन्हें **अतिरिक्त पुलिस उपायुक्त** (ADCP) के रूप में नामित किया जाता है। वहीं, राजस्थान आर्म्ड कॉन्स्टेबुलरी (RAC) बटालियनों में तैनात होने पर, वे **उप कमांडेंट** (Deputy Commandant) या **कमांडेंट** (Commandant) के रूप में सेवा देते हैं।

## रैंक संरचना

## सन्दर्भ
श्रेणी:भारत के विधि-प्रवर्तन अभिकरण
राजस्थान पुलिस

**राजस्थान पुलिस** भारत के राजस्थान राज्य की नागरिक सेवा है। राजस्थान पुलिस का ध्येय "अपराधियोँ में डर, आमजन में विश्वास" है। इसका मुख्यालय जयपुर में स्थित है। राजस्थान पुलिस का स्थापना दिवस 16 अप्रैल को मनाया जाता है।

राजस्थान पुलिस का प्रतीक चिन्ह विजय स्तम्भ है।

राज्य में 8 पुलिस रेंज है एवं 49 पुलिस जिले हैं ,पुलिस स्टेशन की संख्या 1052, पुलिस चौकियों की संख्या 1321 है l

## इतिहास
अगस्त 1947 में स्वतंत्रता के आगमन के साथ, भारत की 563 रियासतें धीरे-धीरे विभिन्न प्रशासनिक सजातीय इकाइयों में एकीकृत हो गईं। राजस्थान राज्य अपने वर्तमान स्वरूप में विभिन्न चरणों में अस्तित्व में आया। 18 मार्च, 1948 को अलवर, भरतपुर, धौलपुर और करौली वाले मत्स्य संघ की पहली शुरुआत की गई थी। वे एक सप्ताह बाद बांसवाड़ा, बूंदी, डूंगरपुर, झालावाड़, किशनगढ़, कुशलगढ़, कोटा, प्रतापगढ़, शाहपुरा, टोंक से शामिल हुए। और उदयपुर। ठीक एक साल बाद, चार बड़े राज्यों के बीच। जयपुर, जोधपुर, बीकानेर और जैसलमेर भी शामिल हुए। दोनों ने मिलकर ग्रेटर राजस्थान का गठन किया, जिसका उद्घाटन भारत के गृह मंत्री सरदार वल्लभ भाई पटेल ने 31 मार्च, 1949 को किया था। हालांकि यह प्रक्रिया आजादी के तुरंत बाद शुरू हो गई थी। यह 1956 तक नहीं था कि सभी राज्य वर्तमान राजस्थान बनाने के लिए एक साथ आए। तत्कालीन रियासतों ने राजस्थान को आकार, जनसंख्या, राजस्व संसाधनों, प्रशासनिक प्रक्रियाओं और प्रथाओं में काफी भिन्नता प्रदान की है। यह कानून और व्यवस्था के कार्यों के लिए सुरक्षा बलों की संरचना और क्षमता में विधिवत रूप से परिलक्षित होता था। हालांकि, इन राज्यों के विलय के साथ, उनके पुलिस बलों को एक एकल पुलिस बल में मिला दिया गया, जिसे राजस्थान पुलिस के रूप में जाना जाता था। अपनी स्थापना के बाद के शुरुआती वर्षों में, राजस्थान पुलिस में प्रतिनियुक्ति पर अधिकारियों का नेतृत्व किया गया था और पहले पुलिस महानिरीक्षक श्री आर.बनर्जी थे, जिन्होंने 7 अप्रैल, 1949 को पदभार संभाला था। श्री बनर्जी ने इस पद पर सात महीने तक कार्य किया और उस अवधि के अधिकांश समय को विभिन्न पुलिस बलों के एकीकरण के आवश्यक पूर्वाग्रहों के लिए समर्पित किया। उन्होंने राजस्थान पुलिस विनियमों में संयुक्त राज्य राजस्थान के लिए एक सामान्य पुलिस कोड की व्यवस्था की। राजस्थान पुलिस सेवा का गठन जनवरी 1951 में किया गया था और राज्य भर के योग्य अधिकारियों की नियुक्ति की गई थी। यह राजस्थान पुलिस की शुरुआत के रूप में चिह्नित है जैसा कि हम आज जानते हैं।

### राजस्थान पुलिस विभाग
राजस्थान पुलिस विभाग में सरकारी नौकरी के लिए समय समय पर परीक्षा आयोजित की जाती है  जिसके अंतर्गत अभ्यार्थियों का चयन विभाग द्वारा परीक्षा और शारीरिक मापदंड दोनों के आधार पर किया जाता है।

शारीरिक परीक्षा में 3 चरण शामिल होते हैं - शारीरिक मापन परीक्षण (PMT), शारीरिक दक्षता परीक्षा (PET), चिकित्सा परीक्षण (Medical Test)

राजस्थान पुलिस भर्ती नोटिफिकेशन, ऑनलाइन फार्म, अंतिम तिथि, चयन प्रक्रिया एवं अन्य महत्वपूर्ण जानकारी आप राजस्थान पुलिस विभाग की वेबसाइट पर मिलती है।
## पुलिस रैंक

## सन्दर्भ

श्रेणी:भारत की राज्य कानून प्रवर्तन एजेंसियां
श्रेणी:पुलिस
फ़ौज़िया सईद

**फ़ौज़िया सईद** (जन्म: १९५९, लाहौर) पाकिस्तान की सामाजिक कार्यकर्ता, लैंगिक विशेषज्ञ, विकास प्रबन्धक, लोक संस्कृति को प्रोत्साहक, टीवी कमेन्टेटर, प्रशिक्षक और लेखिका हैं। वे दो प्रसिद्ध पुस्तकों की लेखिका हैं।
पाकिस्तान के प्रधनमंत्री नवाज़ शरीफ़ ने २०१५ में उन्हें लोक विर्सा का कार्यकारी निदेशक नामित किया था।

## सन्दर्भ

## बाहरी कड़ियाँ
* American Home Economics Association
* Mehergarh: A Center for Learning
* Bedari
* Folklore Society of Pakistan
* National Commission on the Status of Women
* Personal Portfolio

श्रेणी:पाकिस्तानी मानवाधिकार कार्यकर्ता
श्रेणी:पाकिस्तानी स्त्री अधिकार कार्यकर्ता
जापान ओपेन (बैडमिंटन)

**जापान ओपन** जापान में आयोजित की जाने वाली एक वार्षिक बैडमिंटन प्रतियोगिता है। 2007 के बाद से यह बीडबल्युएफ सुपर सीरीज प्रतियोगिताओं की श्रेणी में आ गई।

## पूर्व विजेता

## बाहरी कड़ियाँ
*Website योनेक्स ओपेन
युविका चौधरी

**युविका चौधरी** एक भारतीय फ़िल्म और टेलीविजन अभिनेत्री हैं। इनका जन्म 2 अगस्त 1983 में बरौत, उत्तर प्रदेश में हुआ था। इनके पिता राम नरेश व्यवसाय से एक शिक्षक हैं। इनके एक छोटे भाई आकाश हैं। यह ओम शांति ओम, समर 2007 और तो बात पक्की आदि फिल्में कर चुकी हैं। इसके अलावा यह कन्नड़ फ़िल्म मलेयाली जोथेयली 2009 में गणेश के साथ मुख्य किरदार में कर चुकी हैं। यह हिन्दी धारावाहिक दफा 420 आदि में भी कार्य कर चुकी हैं।

## अभिनय
इनकी अभिनय में सफर की शुरुआत 2004 में ज़ी टीवी के *ज़ी सिने स्टार्स की खोज* नामक एक वास्तविक कार्यक्रम से शुरू हुआ। जिसके कारण वह एक प्रसिद्ध धारावाहिक अस्तित्व... एक प्रेम कहानी में आस्था का किरदार मिल गया। इसके बाद वह कई विज्ञापन में दिखीं। जिसके बाद फराह खान ने इन्हें अपनी फ़िल्म ओम शांति ओम में ले लिया। यह फ़िल्म बहुत चला, जिसके बाद इन्हें समर 2007 और तो बात पक्की है जैसे फिल्मों में भी काम मिल गया। वर्ष 2011 में यह *नौटी एट 40* में पहली बार एक मुख्य किरदार में आई। यह खाप फ़िल्म में मनोज पाहवा के साथ भी कार्य किया और *एनिमी* में के के मेनन व 2013 में अफ्रताफ़्री में सुनील शेट्टी के साथ काम किया। इसके बाद 2015 में *द शौकीन्स* में अक्षय कुमार के साथ काम किया।

## सन्दर्भ

## बाहरी कड़ियाँ
* 

श्रेणी:जीवित लोग
श्रेणी:1983 में जन्मे लोग
श्रेणी:भारतीय टेलीविज़न अभिनेत्री
श्रेणी:भारतीय फ़िल्म अभिनेत्री
श्रेणी:बिग बॉस प्रतिभागी
श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:उत्तर प्रदेश  के लोग
भारत में बाल विवाह

अंगूठाकार
**बाल विवाह निषेध अधिनियम 2006** (Prohibition of Child marriage Act 2006) भारत का एक अधिनियम है जो ०१ नवम्बर २००७ से लागू हुआ।

इस अधिनियम के अनुसार, बाल विवाह वह है जिसमें लड़के की उम्र **२१ वर्ष** से कम या लड़की की उम्र **१८ वर्ष** से कम हो। ऐसे विवाह को बाल विवाह निषेध अधियिम 2006 द्वारा प्रतिबंधित किया गया है। बाल विवाह प्रतिषेध अधिनियम २००६की धारा ९के अनुसार १८ से २१वर्ष की आयु के पुरुष को किसी वयस्क महिला से विवाह करने पर उसके लिए दंड का कोई प्रावधान नही है।

## इन्हें भी देखें
*बाल विवाह

## बाहरी कड़ियाँ
*बाल विवाह निषेध अधिनियम 2006 (अंग्रेजी में)
*'''बाल विवाह निषेध अधिनियम 2006''' के बारे में जानकारी (विकासपीडिया)
*बाल विवाह निषेध अधिनियम 2006 के बारे में जानकारी

श्रेणी:भारतीय विधि
श्रेणी:भारत का संविधान
श्रेणी:भारत में बाल विवाह
सैन्य न्यायालय

**सैन्य न्यायालय** (court-martial) सशस्त्र सेनाओं से सम्बन्धित व्यक्तियों द्वारा किये गये अपराधों के परीक्षण के लिये गठित न्यायालय होते हैं। इसके अतिरिक्त ये न्यायालय युद्धबन्दियों द्वारा किये गये युद्ध अपराधों का परीक्षण भी कर सकते हैं। 

- यह एक तरह की कोर्ट होती है। जो खास आर्मी कर्मचारियों के लिए होती है। इसका काम आर्मी में अनुशासन तोड़ने या अन्य अपराध करने वाले आर्मी मैन पर केस चलाना, उसकी सुनवाई करना और सजा सुनाना होता है। ये ट्रायल मिलिट्री लॉ के तहत होता है। इस लॉ में 70 तरह के क्राइम को लेकर सजा का प्रावधान है।ये न्यायालय उच्चतम न्यायालय के अधिकार क्षेत्र से बाहर है,अर्थात इसके फैसले की उच्चतम न्यायालय में  अपील नही की जा सकती है।

## इन्हें भी देखें
*सैनिक कानून
*सैनिक शासन

श्रेणी:सेना
पराहेड़ा शिव मंदिर

**पराहेड़ा शिव मन्दिर** (Paraheda Shiv Mandir) भारत के राजस्थान राज्य के बांसवाड़ा ज़िले की गढ़ी तहसील के परतापुर नगर में स्थित एक प्राचीन शिव मन्दिर है। यह अपनी सुंदर मूर्तियों और ललित वास्तुकला के लिए प्रसिद्ध है। यहाँ हज़ारों की संख्या में श्रद्धालु आते हैं और भगवान शिव की अर्चना करते हैं। मन्दिर के आगे एक नन्दी की टूटी मूर्ति है।

## इन्हें भी देखें
* परतापुर
* गढ़ी, बांसवाड़ा
* बांसवाड़ा ज़िला

## सन्दर्भ

श्रेणी:राजस्थान में शिव मंदिर
श्रेणी:बांसवाड़ा ज़िले में पर्यटन आकर्षण
ओनसारी घरती मागर

**ओनसरी घर्ती मगर** लोकतान्त्रिक देश नेपाल की संसद के लिए प्रथम महिला स्पीकर बनीं। यह 16 अक्टूबर 2015 को नेपाली संसद की स्पीकर के पद पर निर्विरोध निर्वाचित हुईं।

## महिला स्पीकर
नेपाल के इतिहास में सर्व प्रथम घरती मगर नेपाली संसद के लिए महिला स्पीकर निर्वाचित हुईं। इस पद पर घरती मगर निर्विरोध निर्वाचित हुईं। 

## राजनीतिक जीवन
यह नेपाली संसद की डिप्टी स्पीकर थीं। झलनाथ खलल के मंत्रिमंडल में यह युवा एवं स्पोर्ट्स मंत्री थीं। 

## व्यक्तिगत जीवन
इनका विवाह बर्ष मन पूण के साथ हुआ था। बर्ष मन पूण यूं पी सी एन (मार्क्सवादी ) सेकेटरी हैं। 

## सन्दर्भ

श्रेणी:राजनीतिज्ञ
श्रेणी:नेपाल के लोग
झालदा

**झालदा** (Jhalda) भारत के पश्चिम बंगाल राज्य के पुरुलिया ज़िले में स्थित एक नगर है।

## विवरण
झालदा पुरुलिया ज़िले का प्रसिद्ध व्यापारिक केंद्र है। यहाँ पर बर्तन का व्यापार अधिक होता है। राँची से पुरुलिया जानेवाली बसें झालदा होकर जाती हैं।

## इन्हें भी देखें
* पुरुलिया ज़िला

## सन्दर्भ

श्रेणी:पश्चिम बंगाल के शहर
श्रेणी:पुरुलिया ज़िला
श्रेणी:पुरुलिया ज़िले के नगर
थ्यूसीदाइदीज

right|thumb|300px|थ्यूसीदाइदीज की प्लास्टर की मूर्ति
**थ्यूसीदाइदीज** ( Thucydides ; ४६० ईसापूर्व - ४०० ईसापूर्व ) एथेंस (यूनान का इतिहासकार, राजनैतिक दार्शनिक और सेनानायक था। पेलोपोनेशियाई युद्ध (Peloponnesian War ) में उसने भाग लिया। किंतु बाद में उसे स्वेदश छोड़ना पड़ा। लगभग २० वर्षों तक वह निर्वासित रहा। इसी काल में उसने 'पेलोपोनेशियाई युद्ध का इतिहास' नामक ग्रंथ ८ भागों में लिखा। यह स्पार्टा और एथेंस के बीच हुए युद्ध पर अत्यंत प्रामाणिक और सजीव वर्णानात्मक ग्रंथ है। इसी एक ग्रंथ ने थ्यूसीदाइदीज़ को चोटी के इतिहासकारों की कोटि में स्थान प्रदान किया। शैली में घटनाओं का सूक्ष्म विश्लेषण और अर्थगौरव थ्यूसीदाइदीज़ की विशेषताएँ हैं। चरित्रचित्रण में सजीवता और घटनाओं में कार्यकारण क्रम तथा इतिहास की अंतर्धारा के विश्लेषण में थ्यूसीदाइदीज़ अद्वितीय है। बेकर (बर्लिन १८२१; ३ भाग), क्लैसेन (बर्लिन १८६२-१८७८; ८ भाग), पोपो (१८२१-१८३८), और स्टाल (१८७३-१८७४) ने थ्यूसीदाइदीज़ की लिखित सामग्री का संपादन किया और डेल तथा बेंजामिन ने उसके अग्रेंजी अनुवाद प्रकाशित किए।

## इन्हें भी देखें

## सन्दर्भ

## बाहरी कड़ियाँ

श्रेणी:इतिहासकार
जबलपुर उच्च न्यायालय

**जबलपुर उच्च न्यायालय** मध्य प्रदेश का उच्च न्यायालय है। यह १९५६ में स्थापित हुआ था। इसकी डिजाइन ' लार्ड इरविन ' द्वारा की गई थी। 1935 से 1956 तक नागपुर में स्थित था। इसकी 2 खंडपीठ इंदौर तथा ग्वालियर में स्थित है।
प्रस्तावित खंडपीठ भोपाल है

## इन्हें भी देखें
*मध्य प्रदेश उच्च न्यायालय

## बाहरी कड़ियाँ
*'''जबलपुर उच्च न्यायालय''' का जालघर

श्रेणी:भारत के उच्च न्यायालय
श्रेणी:मध्य प्रदेश
मृत्युकालिक कथन

साक्ष्य विधि (law of evidence) के सन्दर्भ में, मृत्यु के पहले किसी व्यक्ति द्वारा कहे गये अन्तिम बातों को **मृत्युकालिक कथन** (dying declaration) कहते हैं। मृत्युकालिक कथन वह शब्दप्रमाण (साक्ष्य) है जो कुछ प्रकार के मामलों में साक्ष्य के रूप में स्वीकार किया जा सकता है, जबकि किसी अन्य समय कहे गये ऐसे ही शब्दों को 'सुनी-सुनाई बात' कह कर साक्ष्य के रूप में अस्वीकार कर दिया जाता है। 

श्रेणी:विधि
यशोवर्मन (कन्नौज नरेश)

।यशोधर्मन की उत्पत्ति और प्रारंभिक इतिहास के विषय में ज्ञात । उनके एक अभिलेख में उन्हें औलख/औलिकर वंश का कहा गया है। इस वंश के लोग पाँचवीं शताब्दी के मध्य में गुप्त साम्राज्य के सामन्त के रूप में मालवा पर शासन कर रहे थे। किन्तु उसके बाद लगभग सौ वर्षो के लिये इस वंश की कोई सूचना नहीं मिलती। गुप्तों की शक्ति क्षीण हो चली थी। वाकाटकों और हूणों के आक्रमण के कारण मालवा की राजनीतिक दशा अस्थिर थी। ऐसे में यशोधर्मन् जैसे महत्वाकांक्षी और योग्य व्यक्ति के लिये अपना प्रभाव बढ़ाना सरल था।

यशोधर्मन् के विषय में हमारा ज्ञान मंदसौर से प्राप्त उसके दो अभिलेखों तक ही सीमित है। एक अभिलेख में कहा गया है कि उसका प्रभुत्व लौहित्य (ब्रह्मपुत्र) से महेंद्र पर्वत (गंजाम जिला) तक और हिमालय से पश्चिमी सागर तक फैला था। यह विवरण परंपरागत दिग्विजय का है। इन प्रशस्तियों में अतिशयोक्ति का अंश अवश्य होगा किंतु इस प्रकार के दावे नितांत निराधार नहीं कहे जा सकते। अभिलेख में यह भी कहा गया है कि असका अधिकार उन प्रदेशों पर भी था जो गुप्त राजाओं और हूणों के भी अधिकार में नहीं थे। उसके प्रांतपाल अभयदत्त के अधिकार में विंध्य और पारियात्र के बीच का प्रदेश था जो अरब सागर तक फैला था। इस विस्तृत साम्राज्य की विजय के संबंध में उसने किन किन राजवंशों को पराजित किया, इसका कोई उल्लेख नहीं मिलता। अभिलेख में उसके द्वारा पराजित शत्रुओं में केवल मिहिरकुल का हो नाम दिया गया है।

गुप्त नरेश बालादित्य ने भी मिहिरकुल को पराजित किया था। इस घटना के साथ यशोधर्मन् के कृत्यों को कालक्रम में रखना कठिन है। यशोधर्मन् और बालदित्य की विजय एक ही घटना है, अथवा यशोधर्मन् ने बालादित्य के सामंत के रूप में ही मिहिरकुल को पराजित कर बाद में अपनी स्वतंत्र सत्ता स्थापित की, या मिहिरकुल दो स्थानों पर पराजित हुआ- पश्चिम में यशोधर्मन् और पूर्व में बालादित्य के द्वारा या वह पहले यशोर्ध्मन् और उसके बाद बालादित्य के हाथों पराजित हुआ आदि संभावनाओं में से किसी एक को निश्चयात्मक बतलाना संभव नहीं। युवान् च्वाड़् के अनुसार बालादित्य के हाथों पराजित होने पर भी मिहिरकुल ने अपना सिर झुकाना नहीं स्वीकार किया और कश्मीर में जाकर अपना अधिकार स्थापित किया। यदि इससे मंदसोर अभिलेख में मिहिरकुल के वर्णन की समानता देखी जाय तो कहा जा सकता है कि मिहिकुल की द्वितीय पराजय यशोधर्मन् के ही हाथों हुई थी। शक्तिशाली हूणों और गुप्तों को पराजित करना यशोधर्मन् की प्रमुख उपलब्धियाँ थी। उसका उत्कर्ष काल 528 ई0 के बाद था। किंतु उसकी विजय स्थायी नहीं रह सकीं। 543 ई0 में हमें यशोधर्मन् के प्रभुत्व का कोई प्रभाव शेष नहीं मिलता। फिर भी उसका यह महत्व अवश्य था कि उसने अपने उदाहरण से अन्य सामंतों को उत्साहित किया जिनकी बढ़ती शक्ति और तज्जनित संघर्ष के फलस्वरूप गुप्त साम्राज्य छिन्न भिन्न हो गया।

उसने राजधिराजपरमेश्वर और सम्राज्ट की उपाधि धारण की थी। वह शिव का भक्त था। अभिलेख में उसके अच्छे शासन और उसके सदगुणों के कई उल्लेख हैं। उसकी तुलना मनु, भरत, अलर्क और मांधाता से की गई है। कि अपने समय में ही उसे विशेष गौरव प्राप्त हुआ था।

श्रेणी:भारत के शासक
बादशाह (गायक)

**बादशाह** एक भारतीय पंजाबी गायक कलाकार है ' इनका जन्म नाम **आदित्य प्रतीक सिंह सिसोदिया** है ' इन्होंने अपने कैरियर की शुरूआत २००६ में की थी ' इन्होंने कई फ़िल्मों में गाने गाये है , इन्होंने मुख्यत हिन्दी,पंजाबी और हरयाणवी भाषाओं में गाने गए है। उनके गाये हुए गाने कई बॉलीवुड फिल्मों में भी शामिल है जैसे की २०१४ की फिल्म *[[हम्प्टी शर्मा की दुल्हनिया]]* और *[[खूबसूरत (2014 फ़िल्म)|खूबसूरत]]*।

## व्यक्तिगत जीवन
आदित्य प्रतीक सिंह सिसोदिया का जन्म दिल्ली में एक राजपूत हिंदू परिवार में हुआ था। उनके पिता हरियाणा एक सरकारी अधिकारी थे, जबकि उनकी मां पंजाब से थीं और शिक्षिका थीं। उनकी एक छोटी बहन है जिसका नाम अपराजिता सिंह है।

## फ़िल्म में गाये हुए गाने

बादशाह कि पहली फिल्म खनदानी सफाखाना है 

जिन मे उनका नाम **गबरू घातक**  है। 

## सन्दर्भ

श्रेणी:जीवित लोग
श्रेणी:दिल्ली के लोग
श्रेणी:गायक
क्वींस कालेज

**क्वींस कॉलेज** वाराणसी में स्थित एक राजकीय इन्टर कालेज है। इसकी स्थापना अंग्रेज शासन में हुई। पहले यह संस्कृत क्वींस कालेज के नाम से जाना जाता था। वर्तमान संपूर्णानंद संस्कृत विश्वविद्यालय, क्वींस संस्कृत कालेज का प्रवर्धित रूप है जो इससे अलग एक मानद विश्वविद्यालय है।
इस स्कूल में हिंदी साहित्य के महापुरुष जैसे जयशंकर प्रसाद, प्रेमचंद आदि शिक्षा प्राप्त कर चुके हैं। अाजकल भी उत्तर प्रदेश बोर्ड के सर्वश्रेष्ठ स्कूलों में इसकी गिनती होती है।

## इन्हें भी देखें
* संपूर्णानंद संस्कृत विश्वविद्यालय

## सन्दर्भ

## बाहरी कड़ियाँ
*क्वीन्स कॉलेज का इतिहास
*क्वीन्स कॉलेज भूतपूर्व छात्र संघ

श्रेणी:वाराणसी
निम्बाजा माता कुलदेवी

**निम्बाजा माता मंदिर** गौतम गोत्र की कुलदेवी का एक मंदिर है यह मंदिर राजस्थान के जालोर जिले के भीनमाल के छोटे से गांव नरता में स्थित है ' यहां हर वर्ष पाटोत्सव और  नवचंडी पाठ का आयोजन होता है ' वैशाख शुक्ल पक्ष की चतुर्दशी को कुलदेवी का जन्म माना जाता है इस दिन बड़ी संख्या में लोग आते-जाते रहते हैं '
## सन्दर्भ

श्रेणी:राजस्थान में हिन्दू मन्दिर
श्रेणी:जालौर जिले के मंदिर
राजेन्द्र प्रसाद सिंह

**राजेन्द्र प्रसाद सिंह** (12 जुलाई, 1930 – 8 नवम्बर, 2007) नवगीत के प्रवर्तक तथा कवि हैं। उन्होने 'नयी कविता' के समानांतर रचे जा रहे गीतों की भिन्न प्रकृति एवं रचना विधान को रेखांकित करने वाले नए गीतों के प्रथम संकलन 'गीतांगिनी' (1958) का संपादन किया और उसकी भूमिका में 'नवगीत' के रूप में नए गीतों का नामकरण एवं लक्षण निरूपित किया। कालान्तर में अनेक कविता संग्रहों (भूमिका, मादिनी, दिग्वधू,संजीवन कहाँ, डायरी के जन्मदिन, शब्दयात्रा, प्रस्थानबिंदु इत्यादि) के साथ-साथ उनके कई स्वतन्त्र नवगीत संग्रह ('आओ खुली बयार', 'रात आँख मूँद कर जगी', 'भरी सड़क पर' आदि ) भी प्रकाशित हुए और जीवन के उत्तरार्ध में उन्होंने अनेक जनगीतों की भी रचना की जो 'गज़र आधी रात का' एवं 'लाल नील धारा' के नाम से प्रकाशित हैं। वे अनुवादक भी थे और उनकी हिन्दी कविताओं का ही अँग्रेजी में स्वानूदित एक संग्रह ‘सो हीयर आइ स्टैंड’ (बीचग्रोव 1973) कनाडा से प्रकाशित हुआ जिसकी एक रचना ‘मैन: ए डिफिनिशन’ लन्दन से प्रकाशित अँग्रेजी-भाषी समाज की कविताओं की एक एन्थोलोजी ‘मेनी पीपुल्स मेनी वॉयसेज’ (1974, हचिन्सन) में संकलित की गई। उनकी ‘जनवादी लेखन और रचनास्थिति’, ‘साहित्य की पारिस्थिकी’ एवं ‘भारतीय संगीत का समाजशास्त्रीय परिप्रेक्ष्य’ आदि प्रकाशित कृतियाँ हैं।

## सन्दर्भ

## बाहरी कड़ियाँ
*कविताकोश में राजेंद्र प्रसाद सिंह की कवितायें
*राजेन्द्र प्रसाद सिंह की प्रतिनिधि रचनाएँ
श्रेणी:हिन्दी कवि
श्रेणी:1930 में जन्मे लोग
श्रेणी:बिहार के लोग
गिप्पी ग्रेवाल

**गिप्पी ग्रेवाल** () एक भारतीय फ़िल्म गायक तथा अभिनेता है।  इनका जन्म पंजाब के लुधियाना के कूम कलाँ गाँव में हुआ था। ये मुख्य रूप से पंजाबी फ़िल्मों के लिए जाने जाते हैं।  ये यो यो हनी सिंह जैसे गायकों के साथ काम कर चुके है।

## करियर

गिप्पी ने एल्बम "चक लई" से अपनी शुरुआत की, जिसका निर्माण अमन हायर ने किया था। उन्होंने नशा, फुलकारी, फूलकरी २ जस्ट जस्ट हिट्स और गैंगस्टर इनके 2011 के गीत "Angrej Beat" यो यो हनी सिंह के साथ एल्बमों का अनुसरण किया, विशेष रूप से बॉलीवुड फिल्म कॉकटेल में इसे लिया गया। उनके 2012 के  "हैलो हैलो" वीडियो को, Lass Vegas, Nevada में शूट किया गया था। उन्होंने 2014 में सैंडवेल और बर्मिंघम मेले में प्रदर्शन किया।

## सन्दर्भ

श्रेणी:भारतीय गायक
श्रेणी:जीवित लोग
श्रेणी:भारतीय अभिनेता
श्रेणी:अभिनेता
श्रेणी:पंजाबी गायक
श्रेणी:पंजाबी फ़िल्म अभिनेता
श्रेणी:1983 में जन्मे लोग